kardosdrur/scandi-wiki huggingface dataset:
Mack 10

Dedrick Rolison (født den 9. august 1971 i Inglewood i Californien i USA) er en amerikansk gangsta rapper og skuespiller mest kendt under sit kunstnernavn Mack 10. Han var medlem af hardcore rap trion kendt som Westside Connection, sammen med Ice Cube og WC. Dette ledte til at han også blev indblandet i Ice Cubes fejde med Cypress Hill. Han har solgt mere end 2.4 millioner album som soloartist.

Rolison giftede sig med Tionne "T-Boz" Watkins, fra R&B trion TLC i 2000. Sammen har de datteren Chase Rolison, født den 20 oktober 2000. I 2004 ansøgte T-Boz om skilsmisse samt besøgsforbud mod Rolison.

Rolison driver også pladeselskabet Hoo-Bangin' Records. 

Han er også en figur man kan vælge at spille som og imod i kampspillet Def Jam: Fight for NY fra 2004.

Diskografi 
 1995: Mack 10
 1997: Based on a True Story 
 1998: Recipe 
 1999: Mack 10 Presents The Hoo Bangin' Mix Tape Vol. 1
 2000: The Paper Route
 2001: Bang Or Ball 
 2002: Mack 10 Presents Da Hood 
 2003: Ghetto, Gutter and Gangster
 2005: Hustla's Handbook
 2009: Soft White

Filmografi 
 Apocalypse and the Beauty Queen (2005) som D.K.
 Halloween House Party (2005)
 Cutthroat Alley (2003) som Brian Stokes
 Random Acts of Violence (2002) som Lynch
 Thicker Than Water (1999) som DJ
 I'm Bout It (1997)

Eksterne henvisninger

Referancer 

Rappere fra USA
Personer fra Californien
Musikere fra Priority Records
Sønnesbøl

Sønnesbøl (dansk) eller Sönnebüll (tysk) er en landsby og kommune beliggende halvvejs mellem Husum og Nibøl på gesten (midtsletten) i det vestlige Sydslesvig. Med under kommunen hører Fredensborg (Friedensburg). Administrativt hører kommunen under Nordfrislands kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Midterste Nordfrisland kommunefællesskab (Amt Mittleres Nordfriesland). I kirkelig henseende ligger byen i Breklum Sogn. Sognet lå i Nørre Gøs Herred (Bredsted Amt, Slesvig), da området tilhørte Danmark.

Historie 
Landsbyen blev første gang nævnt 1462. På dansk findes også skrivemåden Sønnebøl. Stednavnet er afledt af personnavnet Sønne. Navnet har tilsvarende modstykker i de nordiske lande (sml. Sønderlev ved Hørring eller Sunneryd ved Linköping). Efterleddet er -bøl.

Sønnesbøl var dansk indtil krigen i 1864 og overgik derefter til Preussen. Efter folkeafstemningen i 1920 forblev kommunen tysk.

Geografi 
Kommunen er præget af intensiv landbrugsdrift. Desuden findes der en borger-vindmøllepark. Højeste punkt i kommumnen er randmorænen Fredensberg.

Eksterne henvisninger 
 Sønnesbøl kommune 
 Trap Slesvig

Noter 

Byer i Kreis Nordfriesland
Byer i Slesvig-Holsten
Saint-André (Pyrénées-Orientales)

Saint-André (på Catalansk: Sant Andreu de Sureda) er en by og kommune i departementet Pyrénées-Orientales i Sydfrankrig. Saint-André ligger i det gamle landskab Roussillon, som er den franske del af Catalonien.

Saint-André er en mindre by, som er vokset op omkring klosteret af samme navn.

Geografi 
Saint-André ligger på Roussillons store sletteområde. Overalt fra kommunen er der dog udsigt til Les Albères, som er en del af Pyrenæerne.

Mod nord ligger Palau-del-Vidre, mod øst Argelès-sur-Mer, mod syd Sorède og mod vest Saint-Génis-des-Fontaines.

Historie 
Klosteret Saint-André blev grundlagt omkring år 800 af den spanske munk Miron. Klosteret blomstrede indtil det 10. århundrede takket være støtte fra Roussillons grever. I længden kunne klosteret ikke klare sig i konkurrencen med det nærliggende kloster i Saint-Génis-des-Fontaines og i 1109 gik det fallit. For at redde klosteret, gav grevinde Agnès af Roussillon det til klosteret i Lagrasse . Det blev dog en kortvarig redning. Klosteret forfaldt på ny og i slutningen af det 13. århundrede var der kun 4 munke tilbage. I 1592 blev klosteret tilknyttet Sainte Marie klosteret i Arles-sur-Tech. I 1789 blev kirken en almindelig sognekirke og de tilhørende klosterbygninger blev revet ned.

Demografi

Udvikling i folketal

Kilder

Eksterne henvisninger 
 Les Pyrénées Catalanes

Byer i Pyrénées-Orientales
Paolo A. Nespoli

Paolo Angelo Nespoli (født 6. april 1957 i Milano, Italien) er en italiensk astronaut. Han fik sin bachelorgrad i 1988 og hans kandidatuddannelse i 1989 fra Polytechnic University i New York.

Den 23. oktober 2007 var han med om bord på STS-120 til Den Internationale Rumstation. Han deltog som missionspecialist og forblev i rummet i 15 dage, 2 timer og 23 minutter.

Eksterne henvisninger 

 NASA-Biografi
 ESA-Biografi

Astronauter fra Italien
Bless (rapper)

Bless (født den 10. februar 1983, som Ben Rinehart) er en amerikansk hiphopkunstner og rapper fra Montreal i Canada.

Tidlige Karriere 
Bless var en B-boy i den unge alder af otte ved at vise sine dybe hiphop rødder. Han begyndte hurtigt at skrive rim og i en alder af 12 lavede han dematracks i studier. Bless etablerede sit navn i Montreal, som en ung battle MC og kort efter at opnå dette, besluttede han sig for at tage syd til grænsen til New York. Da han var i New York, begyndte han at samarbejde med folk som Limp Bizkit's DJ Lethal og Rahiem (Grandmaster Flash and the Furious Five). Efter at have gået til "Rocksteady Crew Anniversary ', hvor han mødte Guru (fra Gang Starr) og begyndte de to at arbejde på sangen Never Ending Saga, som er på Guru's 'Baldhead Slick & Da Klik på' album.

Turné 
I en alder af 18 var han allerede på turné i Nord Amerika og Europa sammen med Limp Bizkit og Guru fra Gang Starr. Han har blandt andet været på turné med Lloyd Banks fra G-Unit.

Def Jam: Fight for NY 

Bless er også en spillebar figur i kampspillet Def Jam: Fight for NY (udgivet i 2004). Bless's karakter er en af Crow's bande, eller neutral. Han er en kampsportsudøver og kæmper i banen 'Syn Energy Power Plant', i alle mod alle kampene i banerne 'Hunt's Point Scrapyard' og '125 Subway Station'. Hans såkaldte blazin' move hedder 'Platinumberg', hvilket er en hilsen til hans album 'Bless Presents Platinumberg: The Movement'.

Album 
 Bless Presents Platinumberg: The Movement – 2003
 The Book of Bless – 2008
 Keep Rising – 2010 Kommende album

Singler 
 "My Time" – 2003
 "Against the Grain" – 2003
 "Something Missing" – 2008
 "Jealousy" – 2008

Eksterne henvisninger 
 
 Book of Bless.com 
Platinumberg Website 
 Bless-elevator.jpg 

Musikere fra Canada
Rappere fra USA
Strukum

Strukum (dansk) eller Struckum (tysk) er en landsby og kommune i det nordlige Tyskland under Kreis Nordfriesland i delstaten Slesvig-Holsten. Byen ligger cirka 15 kilometer nord for Husum i det vestlige Sydslesvig.

Kommunen omfatter også landsbyer Fesholm (Fehsholm) og Valsbøl (Wallsbüll) og samarbejder på administrativt plan med andre kommuner i Midterste Nordfrisland kommunefællesskab (Amt Mittleres Nordfriesland).

I den danske tid hørte landsbyen under Breklum Sogn (Nørre Gøs Herred).

Eksterne henvisninger 

 Strukum kommune 

Byer i Kreis Nordfriesland
Byer i Slesvig-Holsten
Folsted

Folsted (dansk) eller Vollstedt (tysk) er en landsby og kommune i det nordlige Tyskland under Kreis Nordfriesland i delstaten Slesvig-Holsten. Byen ligger cirka 3 kilometer øst for Bredsted i det vestlige Sydslesvig.

Kommunen samarbejder på administrativt plan med andre kommuner i Midterste Nordfrisland kommunefællesskab (Amt Mittleres Nordfriesland).

Byen er præget af landbrugserhvervet.

I den danske periode hørte landsbyen under Breklum Sogn (Nørre Gøs Herred).

Eksterne henvisninger 

Byer i Kreis Nordfriesland
Byer i Slesvig-Holsten
Katharine St. George

Katharine Price Collier St. George (født 12. juli 1894, død 2. maj 1983) var et republikansk medlem af Repræsentanternes Hus.

St. George blev født i Bridgnorth, England, men i en alder af to flyttede hun til USA. Hun var medlem af byrådet i Tuxedo Park, New York fra 1929 til 1949.

Kilder 
 Katharine St. George i Biographical Directory of the United States Congress
 Kidd, Charles, Williamson, David (editors). Debrett's Peerage and Baronetage (1990 edition). New York: St Martin's Press, 1990.

Eksterne henvisninger 
 

Medlemmer af Repræsentanternes Hus i USA
Personer fra New York
Amerikanere i 1900-tallet
Almtorp

Almtorp, Almtrup (dansk) eller Almdorf (tysk) er en landsby og kommune beliggende 15 km nord for Husum ved overgangen fra gest til marsk i det vestlige Sydslesvig. Administrativt hører kommunen under Nordfrislands kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Midterste Nordfrisland (Amt Mittleres Nordfriesland). I kirkelig henseende hører Almtrup under Breklum Sogn. Sognet lå i Nørre Gøs Herred (Bredsted Amt, Sønderjylland), da området tilhørte Danmark.

Navnet Almtrup dukker første gang op i Slesvig domkapitels skatteliste (Registrum capituli Slesvicensis) i 1352. Stednavnet henføres til trænavnet elm (oldnordisk almr).

Kommunen er landbrugspræget.

Eksterne henvisninger 

 Almtrup kommune

Noter 

Byer i Kreis Nordfriesland
Byer i Slesvig-Holsten
Vester Ørsted

Vester Ørsted (dansk) eller Wester-Ohrstedt (tysk) er en landsby og kommune beliggende 10 kilometer øst for Husum i det vestlige Sydslesvig. Administrativt hører kommunen under Nordfrislands kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Fjolde kommunefællesskab (Amt Viöl). Til kommunen hører også Bremsborg/Vesterholt. I kirkelig henseende hører landsbyen under Svesing Sogn. Sognet lå i Sønder Gøs Herred (Husum Amt, Sønderjylland), da området tilhørte Danmark.

Vester Ørsted er første gang nævnt 1438. Stednavnets led Ør- er afledt af oldnordisk ārr i betydning bud og engel eller af oldnordisk arðr (gl.dansk arthær) i betydning plov

Ørsted Banegård (tysk: Ohrstedt-Bahnhof) syd for Øster Ørsted hører til Vester Ørsted kommune og er fælles station for begge byer.

Kendte 
 Claus Jaspersen (23. juli 1777 i Bremsborg ved Vester Ørsted - 4. oktober 1847 Nordskov ved Gelting), dansk jurist, medlem af den slesvigske stænderforsamling

Eksterne henvisninger 
 Vester Ørsted kommune

Noter 

Byer i Kreis Nordfriesland
Byer i Slesvig-Holsten
Roberto Vittori

Roberto Vittori (født 15. oktober 1964 i Viterbo, Italien) er en italiensk astronaut.

Han graduerede fra det italienske luftvåbens akademi i 1989, og begyndte herefter at træne i USA. I august 1998 blev han af ESA udvalgt til det europæiske astronautkorps.

Han skal være 2. missionsspecialist om bord på STS-134, der forventes opsendt i 2011.

Eksterne henvisninger 

 NASA-biografi

Astronauter fra Italien
Solved

Solved (dansk) eller Sollwitt (tysk) er en landsby og kommune beliggende cirka 20 kilometer nordøst for Husum på den slesvigske gest (Midtsletten) i Sydslesvig. Kommunen består af de to landsbyer Solved (Sollwitt) og Pobøl (Pobüll). Administrativt hører kommunen under Nordfrislands kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Fjolde kommunefællesskab (Amt Viol). I kirkelig henseende ligger byen i Fjolde Sogn. Sognet lå i Nørre Gøs Herred (Slesvig), da området tilhørte Danmark.

Stednavnet Solved er sammensat af *sol for et mose- eller sumpområde og -ved for skov. I omegnen er der flere stednavne med sol som Sollerup eller Solbro - måske er Sol her et tidligere egns- eller landskabsbetegnelse eller et tidligere navn på Trenen.

Kommunen er overvejende præget af landbruget. Mellem Solved og Pobøl ligger den såkaldte Pobøl Mose (Pobüller Moor).

Eksterne henvisninger 
 Solved kommune

Noter 

Byer i Kreis Nordfriesland
Byer i Slesvig-Holsten
Tæt-lav-bebyggelse

Tæt-lav-bebyggelse er en form for boligbyggeri, Dobbelthuse, kædehuse, rækkehuse og lign. helt eller delvis sammenbyggede enfamiliehuse med lodret lejlighedsskel. Evt. også andre huse bygget i ét eller to lag og sammenbygget eller med kort afstand til andre huse af tilsvarende art. Tæt-lav-bebyggelsen er således et alternativ til både højhuse og parcelhuse, idet den kombinerer elementer fra begge. 

Siden 1970'erne har tæt-lav-bebyggelsen vundet frem i dansk arkitektur og var i sin tid initeret af en konkurrence udskrevet af Statens Byggeforskningsinstitut i 1971. Tæt-lav-bebyggelse er særligt udbredt i forstæder og satellitbyer.

Huse
Bygninger, konstruktioner og anlæg
Viterbo

Viterbo er en by i Lazio i Italien beliggende ca. 100 km nordvest for Rom. Byen er hovedstad i provinsen af samme navn og har  indbyggere.
 
Byen blev grundlagt af etruskerne under navnet Surrena. Den omkranses af en bymur opført i det 11. og 12. århundrede, som stadig er intakt. Der er gjort adskillige arkæologiske fund i byen. Fra 1257 til 1281 var byen sæde for paven.

Viterbo var til tider endog pavelig residens, hvorfor den kaldtes pavernes by. Fra 1257 til 1281 boede i alt otte paver næsten uden afbrydelse i Viterbo. Dette skyldtes tilbuddet fra bystyret om at bygge et palads som curiasæde for paverne. Denne bygning blev bygget i sektioner 1255-1266. I dag er det opholdssted for biskoppen af Viterbo.

Byen er hovedsageligt kendt for sin pottemagerkunst, marmor og træ. Viterbo har desuden eget kunstakademi og universitet, Università degli Studi della Tuscia.

Referencer 

Byer i Lazio
Viterbo (provins)
Carlsens Kvarter (flertydig)

Carlsens Kvarter kan henvise til flere artikler:
 Karlsens Kvarter, var et radioprogram som udsendtes i Danmarks Radio i årene 1967-1984 med skuespillerne Henning Moritzen og Lise Ringheim i hovedrollerne.
 Carlsens Kvarter er et værtshus beliggende i Odense.
The Lionman

The Lionman (på dansk: Løvemanden) er en New Zealandsk tv-dokumentar-serie om New Zealands fristed for store katte, kaldet Zion Wildlife Gardens. Serien er opkaldt efter the Lionman, Craig Busch, parkens grundlægger og hovedaktionær, og følger ham og hans medarbejdere, som de administrerer parken og dens samling af ca. 30 løver og tigre af forskellige arter, og andre dyr. Såvel som førstehånds kommenteret af Busch og hans medarbejdere, fortælles serien gennem skuespiller Miles Anderson. Ud over de aktiviteter der foregår inde i parken, viser serien også Busch' relaterede salgsfremmende aktiviteter og hans forskellige dyrelivs missioner i udlandet, herunder rejser til Afrika og Thailand. The Lionman er en af New Zealands mest succesfulde tv-serier, der vises i 93 lander verden over. 

Tre serier er blevet produceret, hvoraf den første begyndte optagelser i New Zealand den 17. juni, 2004. De første to serier blev bestilt af den statslige tv-station TVNZ, men en tredje serie kom der tvivl om, følgende Buschs dom for overfald. Uafhængig finansiering kunne producere den tredje serie og TVNZ besluttede at sende den, efter at have fastslået at der stadig var efterspørgsel på den populære serie. Den er produceret af Great Southern Television. 

Serien fremhæver de aktiviteter der skal til, for at bevare parken, herunder fødsel af flere unger af truede arter, og optagelserne af løver til tv-reklamer og andre tilbud. Såvel som disse og de besøgendes penge i parken, fungerer serien i sig selv som en kilde til den vigtige støtte af parkens avlsprogram.

Dyreparker
Tv-serier fra New Zealand
George Zamka

George David "Zambo" Zamka (født 29. juni 1962) er en amerikansk NASA-astronaut, som var med på rumfærgen Discovery i oktober 2007 på mission STS-120 til Den Internationale Rumstation.
Han blev i juni 1998 udvalgt til NASA-astronaut, og begyndte sin træning i august samme år.

Han er med som kaptajn på mission STS-130 i februar 2010.

Eksterne henvisninger 
 NASA Biografi

Astronauter fra USA
Poul Dahl

Poul Dahl (født 5. august 1944 i Vejen) er en dansk pensioneret oberstløjtnant og nuværende forfatter og politiker. 

Dahl blev student fra Herning Gymnasium i 1964 og aftjente efterfølgende værnepligt ved Prinsens Livregiment. I 1966 blev han løjtnant af reserven. Efter et ophold på Hærens Officersskole blev han i 1971 udnævnt til premierløjtnant af Linien. 

Gennem ti år gjorde han tjeneste i Jægerkorpset, som han fra 1990 til 1993 var chef for. I 1993 blev chef for FN's vagtstyrke i Irak. Fra 1996 boede han i Libanon. Hjemvendt til Danmark blev han i 2000 chef for 2. bataljon ved Prinsens Livregiment. Han havde desuden ansvaret for uddannelsen af de baltiske landes styrker i Kosovo, ligesom han koordinerede den danske støtte til Litauens udvikling af en ny moderne styrke, der skulle være fundamentet for landets fremtidige deltagelse i fredsbevarende og fredsskabende opgaver. Både under og efter sin tid i militæret har han ofte kommet med indspark til debatten om dansk militær; særligt efter Berlinmurens fald, hvor han efterlyste en gennemgribende omlægning af Forsvarets opgaver og ansvar.

Han har siden 2000 været medlem af Venstre og var fra 2001 til 2006 formand for partiets sikkerheds- og udenrigsudvalg i Viborg Amt. Siden 2006 har han været medlem af regionsrådet i Region Midtjylland og siden 2010 tillige af Silkeborg Byråd. Ved Europaparlamentsvalget 2009 var han desuden opstillet for partiet som nr. 3 på listen, men opnåede ikke valg.

Før sin militære karriere var Poul Dahl flere gange danmarksmester i moderne femkamp. 

Poul Dahl er Ridder af Dannebrog.

Bibliografi 
 Krigens nye klæder – Dansk Forsvar for det 21. århundrede (2003) 
 Jægersoldat i en terrortid (2005) 
 "Mission Irak", , (People's Press, 2007, 2. udgave, 1. oplag)

Referencer

Eksterne henvisninger 

 Poul Dahls personlige hjemmeside

Kommunalbestyrelsesmedlemmer fra Venstre
Regionsrådsmedlemmer fra Venstre
Debattører fra Danmark
Riddere af Dannebrog
Officerer fra Danmark
Faglitterære forfattere fra Danmark
Personer fra Vejen
Moderne femkæmpere fra Danmark
Dansksprogede forfattere fra Danmark
Feltherre

Feltherre er et ældre ydtryk for den øverstkommanderende ved hæren eller rytteriet og således den hovedansvarlige for at lægge strategien for angreb og forsvar.

Militær
Grønsisken

Grønsisken (Carduelis spinus) er en lille spurvefugl i finkefamilien, som er udbredt i store dele af Europa og Asien. I yngleperioden holder den sig hovedsageligt til nåleskove, men kan resten af året ses i små flokke på jagt efter frø fra birk, el, lærk og rødgran.  Den er vurderet som næsten truet på den danske rødliste 2019.

Udseende og kendetegn 

Grønsisken er en lille, let fugl, 11 til 12,5 centimeter i længden med et vingefang på 20 til 23 centimeter. Dens vægt ligger mellem 10 og 18 gram.

Alle dragter er grønlige i grundfarven. Hvor hunnen er mørkt stribet på grågrøn bund, er hannens farver mere klart gulgrønne, og den er mindre stribet. Hannen har desuden en gul overgump, gult bryst og en sort isse og hagesmæk. Vingerne har to gule vingebånd, og halen er kort med gule sider.  Ungfugle ligner hunnen, men er grovere stribet. 

I øvrigt kendes arten bedst på sin kaldestemme, der fra flyvende fugle er et vemodigt, glidende biid, biy, si-ly eller sy-li i et ret højt toneleje.

Udbredelse 
Fuglen yngler i et bælte over Nordeuropa og ind i Rusland. Der findes ligeledes en separat bestand i Østasien. Grønsisken er en fåtallig og uregelmæssig ynglefugl i Danmark, men om vinteren kommer en del fugle fra nordligere egne på besøg i landet, og nogle år findes så mange, så man snakker om invasionsår. De østasiatiske fugle overvintrer i Kina eller længere sydpå.

Ynglebiologi 
Par af grønsisken opretholder ikke territorier, men yngler ofte i løse kolonier.
Reden er oftest placeret højt til vejrs i nåletræer. Hunnen lægger allerede i slutningen af marts 4-6 æg, forudsat at frøsætningen hos gran er god, ellers knap en måned senere. Æggene udruges af hunnen alene i 11-14 dage. Ungerne er flyvefærdige efter cirka to uger.

Føde 
Den spiser primært frø og i yngletiden desuden insekter. Fuglene er meget adrætte og kan ses hænge med ryggen nedad ligesom mejser. På foderbrættet er de ofte i selskab med gråsisken, hvor de tager både frø og fedt.

Fotogalleri

Noter

Kilder 
 
 
 Lethaby, Nick (1997), Identification of Pine Siskin, Birding World 10(10): 383-6 (omhandler adskillelse af grønsisken fra fyrresisken, C. pinus)

Eksterne henvisninger 
 

 Videoer, fotos & lyde fra Grønsisken på Internet Bird Collection
 Ageing and sexing af Javier Blasco-Zumeta 

Finker
Fugle fra Nordasien
Fugle fra Skandinavien
Danmarks fugle
Svesing

Svesing (, ) er en landsby og kommune beliggende fem kilomter øst for Husum i Sønder Gøs Herred i Sydslesvig. Administrativt hører kommunen under Nordfrislands kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Fjolde kommunefællesskab (Amt Viöl). Svesing er sogneby i Svesing Sogn. Sognet lå i Sønder Gøs Herred (Husum Amt, Sønderjylland), da området tilhørte Danmark.

Geografi 
Til kommunen hører Augsborg (Augsburg), Engelsborg (Engelsburg), Holager, Spingvang og Syderholt (Süderholz).

Historie 
Svesing blev første gang nævnt 1435 som Swesum. Svesing Kirke er fra 1200-tallet.

Den 25. september 1944 blev der oprettet en koncentrationslejr i landsbyen. Svesinglejren var ligesom lejren i Ladelund ved Flensborg en del af Neuengamme koncentrationslejr ved Hamborg. Ved en mindehøjtidelighed den 30. januar 1983 i Husum berettede overlevende fra lejren om dens eksistens. Mange borgere i Husum må have kendt til lejren, men dens eksistens blev fortiet. I dag findes der en mindelund.

Eksterne henvisninger 
 Svesing kommune 

Byer i Kreis Nordfriesland
Byer i Slesvig-Holsten
Moral Fabrication

Moral Fabrication er den anden ep fra det danske dødsmetalband 100 Knives Inside. Den bliver udgivet i løbet 19. marts 2010 med nye medlemmer på.

Numre 
 "Anima In Process"
 "Adulteration Of Principles
 "Infinity (Instrumental)"
 "New Blood Transfusion
 "Distorted View By The Hour

Album fra 2010
Øster Ørsted

Øster Ørsted (dansk) eller Oster-Ohrstedt (tysk) er en landsby og kommune beliggende omtrent 14 kilometer øst for Husum og 18 kilometer vest for Slesvig by i det vestlige Sydslesvig. Administrativt hører kommunen under Nordfrislands kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Fjolde kommunefællesskab (Amt Viöl). I kirkelig henseende hører Øster Ørsted under Svesing Sogn. Sognet lå i Sønder Gøs Herred (Husum Amt, Sønderjylland), da området tilhørte Danmark indtil 1864.

Byen er beliggende på gesten bestående af sandjord med et lavt humusindhold. Til kommunen hører også Baggeskov (på dansk også Bagskov, på tysk Backensholz), Luk, Øster Ørsted Mark og Øster Ørsted Skov.

Øster Ørsted er første gang nævnt 1438. Stednavnets led Ør- er afledt af oldnordisk ārr i betydning bud og engel eller af oldnordisk arðr (gl.dansk arthær) i betydning plov. På jysk udtales bynavnet Øster Orste. På visse ældre kort er Øster Ørsted og Vester Ørsted afsat fælles som Ørsted i nærheden af den fælles station Ørsted Banegård (tysk: Ohrstedt-Bahnhof).

Eksterne henvisninger 
Øster Ørsted kommune

Noter 

Byer i Kreis Nordfriesland
Byer i Slesvig-Holsten
Nordsted

Nordsted (dansk) eller Norstedt (dansk/tysk) er en landsby og kommune beliggende cirka 16 km nordøst for Husum på midtsletten i Sydslesvig. Administrativt hører kommunen under Nordfrislands kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Fjolde kommunefællesskab (Amt Viol). I kirkelig henseende ligger byen i Fjolde Sogn. Sognet lå i Nørre Gøs Herred (Bredsted Amt, Slesvig), da området tilhørte Danmark.

Geografi 
Landsbyen er beliggende på gesten i et randmorænelandskab. I Nordsted Hede ligger bakken Falkbohøj.

Med under kommunen hører Spinkebøl (Spinkebüll), Nordsted-Nørremark og -Vestermark.

Historie 
Nordsted (Norsted) er første gang nævnt 1457. Forleddet henføres til adverbiet glda. nortær (≈nordpå). Spinkebøl er første gang nævnt 1451. Forleddet er enten afledt af sønderjysk spinke for spurv eller af tilnavnet glda. Spink.

Eksterne henvisninger 
 Nordsted kommune

Noter 

Byer i Kreis Nordfriesland
Byer i Slesvig-Holsten
Linde (Randers Kommune)

Linde er en mindre landsby i Østjylland med . Linde er beliggende tre kilometer nord for Mejlby og seks kilometer øst for Spentrup. Randers er beliggende 10 kilometer sydvest for Linde.

Byen ligger i Region Midtjylland og hører under Randers Kommune. Linde er beliggende i Linde Sogn.

Kilder 

Byer i Randers Kommune
Byer og bydele med genforeningssten